Hashim Jasin

Tuan Guru Dato' Haji Hashim bin Jasin merupakan ahli politik Malaysia berbangsa Melayu dari Parti Islam Se-Malaysia. Beliau  merupakan Mursyidul Am PAS yang berperanan sebagai Ketua Majlis Syura Ulamak PAS . Beliau adalah mantan Ahli Dewan Undangan Negeri (ADUN) Sanglang, Perlis bertanding di atas tiket PAS. Pada 9 Oktober 2016, Tuan Guru Haji Hashim dilantik sebagai Mursyidul Am PAS bagi menggantikan Almarhum Tuan Guru Dato' Dr. Haron Din yang meninggal dunia pada 16 September 2016 di California.

Pendidikan 
Hashim Jasin bersekolah di Sekolah Melayu Jelampuk, kemudian melanjutkan pengajian di Sekolah Alawiyah, Arau. Seterusnya beliau menyambung pengajian di Universiti Baghdad Iraq dalam Sastera Arab dan Perundangan Islam. Beliau merupakan salah seorang daripada 10 pelajar Malaysia yang mendapat tajaan melanjutkan pengajian ke Baghdad, Iraq oleh kerajaan Iraq pada 1964. Rakan seangkatannya yang lain ialah Hassan Shukri (almarhum), Dahlan Mohd Zain (almarhum), Sheikh Azmi Ahmad (bekas Mufti Pulau Pinang), Tuan Guru Haji Abdul Ghani Kasa, Hasbullah Kasban, Muhammad Daud Iraqi (almarhum), Isamuddin Ahmad, Abdul Rahim Mohd Zain dan Abdul Halim Yahya. Seorang lagi mahasiswa Malaysia yang turut seangkatan di Iraq ialah Tuan Guru Jaliluddin Abdul Wahid.

Pilihan raya 
Dalam Pilihan raya kecil Parlimen Arau 1998, Hashim Jasin telah memenangi kerusi Parlimen Arau dengan majoriti 1,323 undi mengalahkan calon BN, Ismail Kassim 

Dalam Pilihan raya umum Malaysia 2004, Hashim Jasin telah memenangi kerusi DUN Sanglang dengan majoriti 45 undi, mengalahkan calon BN Datuk Mastika Junaidah Husin.

Dalam Pilihan raya umum Malaysia 2008, Hashim Jasin sekali lagi memenangi DUN Sanglang selepas Mahkamah Persekutuan sebulat suara memutuskan DUN Sanglang dimenangi oleh beliau dan kemenangan calon BN Abdullah Hassan pada 8 Mac 2008 dibatalkan

Pilihan raya

Anugerah 

  Perlis
  Darjah Dato’ Panglima Sirajuddin Jamalullail (DPSJ) - Dato'  (2018)

Pautan luar 

 Hashim Jasin di Facebook
 Hashim Jasin di Instagram
 Hashim Jasin di Twitter

Rujukan 

Anggota Parti Islam Se-Malaysia
Ahli politik Malaysia berketurunan Melayu
Muslim Malaysia
Mursyidul Am Parti Islam Se-Malaysia
Ahli Dewan Rakyat, Parlimen Malaysia ke-9
Anggota Majlis Syura Ulama PAS
Ahli Dewan Undangan Negeri Perlis ke-12
Ahli Dewan Undangan Negeri Perlis ke-10
Ahli Dewan Undangan Negeri Perlis ke-11
Alumni Universiti Baghdad